ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670012931
ขอให้ตรวจสอบการเทน้ำเสียจากการประกอบอาหารลงสู่คลองระบายน้ำ ขนาดเล็ก (ไม่ทราบชื่อ) บริเวณร้านอาหารตลอดแนว ถนนบรรทัดทอง แขวงรองเมือง เขตปทุมวัน กรุงเทพมหานคร จุดสังเกตหากมุ่งหน้ามาจากถนนพระราม 4 เข้าสู่ถนนบรรทัดทอง จะพบเห็นร้านอาหารอยู่ฝั่งซ้ายมือ ยาวตลอดแนวจนถึงถนนพระราม 1 (ตามผู้ร้องแจ้ง) เนื่องจากร้านที่เปิดให้บริการ มีประเภทบริการ เช่น Coffee Shop , หม่าล่า , อาหารทะเล และขนมหวาน ฯลฯ พบเห็นว่าแต่ละร้านอาหารเทน้ำเสียจากการประกอบอาหารลงสู่คลองระบายน้ำ ขนาดเล็กประมาณ 2 วา ที่อยู่ขนาบกับถนนบรรทัดทอง ผู้ร้องได้ชะโงกดูในคลองฯ ปรากฏว่า พบเห็นน้ำเน่าเสียและฟองไขมันมีเป็นจำนวนมาก ซึ่งคลองระบายน้ำดังกล่าวไม่ได้ติดบ่อดักไขมัน ส่งผลให้กลิ่นเหม็นรบกวนไปทั่วบริเวณ โดยเส้นทางน้ำสามารถไหลสู่คลองแสนแสบ (ด้านฝั่งทิศเหนือ , ตะวันออก) และแม่น้ำเจ้าพระยา (ด้านฝั่งทิศใต้ , ตะวันตก) ทำให้มีผลกระทบต่อเส้นทางน้ำทุกฝั่ง ส่งผลทำให้ได้รับความเดือดร้อน โดยทราบว่าพื้นที่ทรัพย์สินของจุฬาลงกรณ์มหาวิทยาลัย (ตามผู้ร้องแจ้ง) จึงประสงค์ให้ตรวจสอบการเทน้ำเสียจากการประกอบอาหารลงสู่คลองระบายน้ำทุกร้าน พบเห็นมาประมาณ 1 ปี ประกอบกับประสงค์ให้ตรวจสอบร้านอาหารทุกร้าน กรณีท่อระบายควันสูงตามมาตรฐานทางข้อกฎหมายหรือไม่ เบื้องต้นยังไม่เคยแจ้งไปยังหน่วยงานใด จึงประสงค์ให้หน่วยงานที่เกี่ยวข้องตรวจสอบฯ เพื่อบรรเทาความเดือดร้อนต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata